《乙丑除夕》
明代·王人鉴

除夜今年暖更晴，不须随俗爇松明。
遭逢如此翻堪笑，闻见于时尽可惊。
石罅土凝留腊意，竹间泉韵泻春声。
漏深暂得销群动，坐向寒灯见一生。

作者简介：明苏州府长洲人，字德操。少学诗于居节。居吴门彩云桥，堂供古佛，庭前有古桧二，阶下幽花小草，不食荤血，面状枯禅。能诗，有《知希斋集》。